දෙමටගොඩ පදිංචිව සිටින දියණිය බැලීමට පැමිණි පොලොන්නරුව මවකගේ ජංගම දුරකථනයට කොටුව දුම්රිය පොළේදී විද්ද පෑලියගොඩ නමගිය අපරාධකරුවකු අල්ලා දුම්රිය ආරක්ෂක නිලධාරීන් විසින් කොටුව පොලිසිය වෙත බාරදී තිබේ.උදෑසන 6.10 කොටුව දුම්රිය ස්ථානයෙන් මඩකලපුව බලා ධාවනය වීමට නියමිත දුම්රිය හතරවැනි වේදිකාවට පැමිණෙනවාත් සමඟ එහිදී ඇතිවූ මගී තදබදයත් සමඟ මේ දුරකථනය සැකකරු විසින් රැගෙන ඇති අතර එය කිසිවෙකුත් දැක නොමැත.එහෙත් හතරවන වේදිකාව දෙස සිට පස්වන වේදිකාව දෙසට ගමන් කරන අයකුගේ ගමන් විලාසය පිළිබඳ සැක සිතූ දුම්රිය වේදිකා ආරක්ෂක නිලධාරියකු ඔහු පසුපස ගොස් ප්‍රවේශපත්‍රය ඉල්ලා ඇත.එවිට ඔහු අත ටිකට්පත නොමැති නිසා සාක්කු පරීක්ෂා කිරීමේදී දුරකථන දෙකක් හමුවී ඇති අතර ඒවාහි අංක පිළිබඳ විමසීමේදී එක් දුරකථනයක අංක කීමට අපොහොසත් වී ඇත.